བོད་ཀྱི་ཡུལ་གྲུ་ཀུན་ལ་གོས་སྐུ་བཤམས་སྟོན་བྱེད་སྲོལ་ཡོད་ཀྱང་།ས་ཆ་སོ་སོའི་སྲོལ་རྒྱུན་དུས་ཆེན་དང་བསྟུན་ནས་སྤེལ་བཞིན་ཡོད་པས་དུས་ཚོད་ནི་མི་འདྲ།གོས་སྐུ་བཤམས་སྟོན་བྱེད་པའི་རྒྱུ་མཚན་ནི་ཐང་ག་ཆེན་པོ་དེ་ཚོ་དུས་རྒྱུན་བཤམས་སའི་ཁང་པ་མེད་པས་དམ་པོར་དྲིལ་ཏེ་ཆོས་ཁང་ནང་ཉར་ཡང་།ཡུན་རིང་ན་བཞའ་ཚན་གྱིས་གནོད་སྲིད་པས་ལོ་རེར་སྒོ་ཕྱི་ལ་བཏོན་ཏེ་ཉི་མ་ནང་ལྡེས་ན་གཅིག་ནི་ཐང་ག་ལ་ཕན་པ་དང་།གཉིས་ནི་སྐབས་དེར་དད་ལྡན་སེར་སྐྱ་ཚང་མས་མཇལ་ཐུབ་པས་ལུགས་སྲོལ་དེ་ལོ་རྒྱུས་ཀྱི་ཆུ་རྒྱུན་བཞིན་མ་ཉམས་པར་གནས་པ་རེད།